Železný Brod
Železný Brod (saksa keeles Eisenbrod) on linn Tšehhis Libereci maakonnas Jablonec nad Nisou ringkonnas. Železný Brod asub Jizera jõe ääres, Jablonec nad Nisoust umbes 10 km lõunakagus ja Liberecist ligikaudu 24 km kagus. Železný Brod paikneb merepinnast 300–744 meetri kõrgusel. Asula tekkis arvatavasti 11. või 12. sajandil, ürikutes on Železný Brodi esmamainitud 1352. aastal. Alates 14. sajandist kuni Kolmekümneaastase sõja lõpuni tegeldi asulas rauamaagi kaevandamisega. Alates 19. sajandi lõpust on linnas tegeldud klaasitootmisega.